DIT is amper tyd vir my om weer vir ’n nuwe selfoon navorsing te begin doen. Vanjaar gaan ek natuurlik nie net ’n nuwe foon kry nie, maar ek gaan beslis ná 14 jaar by my diensverskaffer na ’n nuwe diensverskaffer kyk.
Daar is natuurlik vandag so ’n groot aantal smart phones in die mark dat dit ’n baie moeilike besluit gaan wees en dus wil ek julle vra om vir my te laat weet watter foon julle dink die beste in die mark is. Ek het twee jaar gelede dieselfde versoek gehad en die raad wat ek gekry het, het my baie gehelp om ’n goeie besluit te neem. Soos Steven Downes sê: “I store my knowledge in my friends.”
Indien jy deel van ’n maatskappy is wat ’n goeie aanbod het, laat weet my ook gerus. Ek sal die beste aanbiedings op www.clickkliek.com lys soos ek dit ontvang.